ডায়মন্ডহারবারে জমি কারবারিকে গুলি করে খুন

ওয়েব ডেস্ক: আবারও শুট আউট দক্ষিণ ২৪ পরগনায় (South 24 Pargana)। এবার উস্তির বাগাড়িয়া বাজারে। বৃহস্পতিবার রাত সাড়ে ন’টা নাগাদ অফিসে ঢোকার মুখে গুলিবিদ্ধ হন জমি কেনা বেচার কারবারি বুদ্ধদেব হালদার ( ৫৫)। গুলিবিদ্ধ অবস্থায় তাঁকে স্থানীয় নার্সিংহোমে নিয়ে যাওয়া হয়। সেখানে অবস্থার অবনতি হয়। ডায়মন্ডহারবার মেডিক্যাল কলেজ নিয়ে গেলে চিকিৎসক মৃত বলে ঘোষণা করেন। দুষ্কৃতীরা বাইকে এসেছিল। জমি বেচা -কেনা নিয়ে বিরোধের জেরে এই খুন বলে অনুমান পুলিশের। নিহত বুদ্ধদেব হালদার স্থানীয় শ্রীচন্দা গ্রাম পঞ্চায়েতের চকদেবুঘোষ গ্রামের বাসিন্দা। এই ঘটনায় ২ জনকে আটক করে তদন্ত শুরু করেছে পুলিশ।

জমি কেনাবেচার বিরোধের জেরে এই খুন। এখানে কোনও রাজনৈতিক যোগসূত্র নেই বলে দাবি তৃণমূলের। তৃণমূলের গোষ্ঠী কোন্দলের জেরে এই খুন বলে দাবি বিজেপির। যদিও মৃতের বিশেষ কোনও রাজনৈতিক পরিচয় পাওয়া যায়নি।

আরও পড়ুন: ফের অবৈধ অনুপ্রবেশ! নদিয়া থেকে ধৃত ২ বাংলাদেশি